
V I L J A N D I L I N N
LINNAVOLIKOGU


HARIDUS-, KULTUURI- JA SPORDIKOMISJONI
KOOSOLEKU PROTOKOLL

Viljandi 								15. september 2026 nr 1-17/26/10

Algus kell 15.00, lõpp kell 16.10

Koosolekut juhatas: Tarmo Loodus
Protokollis: Sirli-Mai Nurka
Võtsid osa liikmed: Ott Ahonen, Tiit Jürmann, Tarmo Loodus, Ahto Raska, Rihard Reimaa, Tõnis Tulp, Rain Tölpus, Eliise Vainurm
Puudusid: Pille-Riin Lillepalu-Tubli, Reimo Rääts
Võtsid osa asendusliikmed: Silvia Jürgens (R. Rääts asendusliige), Argo Kask (P.-R. Lillepalu-Tubli asendusliige)
Võtsid osa teenistujad: keskkonnaspetsialist Jane Kukk, linnasekretär Ene Rink, abilinnapea Anett Suits, abilinnapea Silvia Takkel
Koosolekul viibis: haridus-, kultuuri- ja spordikomisjoni asendusliige Kert Kärner (Teams)

Koosolek toimus füüsiliselt raekojas ja elektrooniliselt Microsoft Teamsi vahendusel.
Läbirääkimised päevakorra asjus.

Komisjoni esimees tegi abilinnapeade ettepanekul ettepaneku muuta päevakorra punktide käsitlemise järjekorda selliselt, et esmalt käsitletakse Viljandi Linnavolikogu 24.04.2025 määruse nr 66 „Sotsiaalhoolekandelise abi andmise kord“ muutmist ja täiendamist, seejärel Viljandi linna jäätmehoolduseeskirja kolmandat lugemist ning seejärel Viljandi linna põhimääruse teist lugemist ja Viljandi Linnavolikogu töökorra teist lugemist.

Komisjon kinnitas päevakorra.

PÄEVAKORD:
1. Viljandi Linnavolikogu 24.04.2025 määrus nr 66 „Sotsiaalhoolekandelise abi andmise kord“ 		muutmine ja täiendamine (2026/91)
2. Viljandi linna jäätmehoolduseeskiri, III lugemine (2026/79-2)
3. Viljandi linna põhimäärus, II lugemine (2026/76-1)
4. Viljandi Linnavolikogu töökord, II lugemine (2026/77-1)
5. Muud küsimused


PÄEVAKORRAPUNKT NR 1
Viljandi Linnavolikogu 24.04.2025 määrus nr 66 „Sotsiaalhoolekandelise abi andmise kord“ muutmine ja täiendamine (2026/91)
KUULATI:
A. Suitsu ettekannet eelnõust, mille eesmärgiks on väärtustada linnakodanikuks olemist ning tõsta linnakodanike toimetulekuvõimet. Määrusega muudetakse sünnitoetuse väljamaksmise kordade arvu. Senise ühekordse väljamakse asemel makstakse sünnitoetus välja kolme väljamaksena. Esimene väljamakse tehakse samal ajal nagu kehtivas määruses, teine väljamakse lapse pooleteist aastaseks saamisel, kui lõppeb vanemapuhkus ja kolmas kolmeaastaseks saamisel, kui lapsevanem peab otsustama tööle naasmise ning suurem vajadus on lapse lasteaiakoha järgi, mis toob perele juurde kulusid.

Muudatusettepanek:
E. Vainurm tegi ettepaneku jätta välja 12 kuu nõue ning säilitada senine nõue, mille kohaselt peab vähemalt üks lapse vanematest olema lapse sünnihetkel rahvastikuregistri andmetel Viljandi linna elanik.

Koosoleku juhataja tegi ettepaneku eelnõu toetada koos muudatusettepanekuga.
Hääletati:
8 poolt, vastu ja erapooletuid ei olnud, 1 jättis hääletamata

OTSUSTATI:
Toetada eelnõu „Viljandi Linnavolikogu 24.04.2025 määrus nr 66 „Sotsiaalhoolekandelise abi andmise kord“ muutmine ja täiendamine“ koos muudatusettepanekuga.


PÄEVAKORRAPUNKT NR 2
Viljandi linna jäätmehoolduseeskiri, III lugemine (2026/79-2)
KUULATI:
S. Takkeli ning J. Kuke ettekannet eelnõust, mille eesmärgiks on Viljandi linna jäätmehoolduseeskirja üle vaatamine ja muutmine, mis on tingitud jäätmereformist, millega muudeti jäätmeseadust ja pakendiseadust. Kuna Viljandi linnas kehtiv kontsessioonileping lõppeb 31.03.2027 ja uus leping tuleb sõlmida juba kooskõlas jäätmereformiga, siis tuleb uuendada vastavalt ka jäätmehoolduseeskirja. Jäätmeseaduse §13613 alusel tuleb jäätmehoolduseeskiri viia jäätmeseadusega kooskõlla jäätmehoolduseeskirja muutmisest või uue kehtestamisest arvates, kuid mitte hiljem kui 2030. aasta 31. detsembriks. Jäätmehoolduseeskirjas tuuakse välja kehtiv ja uus planeeritud jäätmete liigiti kogumise ja ära andmise plaan.

Tähelepanekud:
T. Tulp tegi ettepaneku võtta teemaks ametliku karavaniplatsi rajamine linnas ning näha karavaniplatsi juurde ette ka prügikonteinerid.

T. Jürmann tegi ettepaneku pöörata tähelepanu vanalinna prügikastide esteetilisele väljanägemisele ja sobivusele linnakeskkonda ning täpsustada nende paigaldamise ja kujunduse kooskõlastamine.

R. Tölpus saabus koosolekule kell 15.37.

Koosoleku juhataja tegi ettepaneku eelnõu toetada.
Hääletati:
10 poolt, vastu ja erapooletuid ei olnud

OTSUSTATI:
Toetada eelnõu „Viljandi linna jäätmehoolduseeskiri, III lugemine“.


PÄEVAKORRAPUNKT NR 3
Viljandi linna põhimäärus, II lugemine (2026/76-1)
KUULATI:
E. Rinki ettekannet eelnõust, mille eesmärgiks on linna põhimäärust kaasajastada ja viia see vastavusse kohaliku omavalitsuse korralduse seadusega.

Muudatusettepanek:
A. Kask tegi ettepaneku liita § 30 esimene ja teine lõige üheks lõikeks.

Komisjoni liikmed nõustusid muudatusettepanekuga.

OTSUSTATI:
Toetada eelnõu „Viljandi linna põhimäärus, II lugemine“.


PÄEVAKORRAPUNKT NR 4
Viljandi Linnavolikogu töökord, II lugemine (2026/77-1)
KUULATI:
E. Rinki ettekannet eelnõust, mille eesmärgiks on ajakohastada Viljandi Linnavolikogu töökorda, viia see vastavusse kohaliku omavalitsuse korralduse seadusega ning korrastada volikogu töökorralduse regulatsiooni.

Ettepanek:
T. Loodus tegi ettepaneku volikogu esimehel kutsuda kokku eestseisus, et arutada Viljandi Linnavolikogu töökorra muudatusi ja nendega seotud küsimusi.

OTSUSTATI:
Teha volikogu esimehele ettepanek kutsuda kokku eestseisus.


PÄEVAKORRAPUNKT NR 5
Muud küsimused
KUULATI:
T. Jürmann tegi ettepaneku kutsuda järgmisele komisjoni koosolekule uus haldusameti juhataja. Volikogu spetsialist võiks võtta haldusameti juhatajaga ühendust, et selgitada välja tema valmisolek koosolekul osaleda ning tutvustada oma tegevust, ülesandeid ja haldusameti tööga seotud küsimusi.

OTSUSTATI:
Võimalusel kutsuda haldusameti juhataja järgmisele komisjoni koosolekule.


(allkirjastatud digitaalselt)	(allkirjastatud digitaalselt)
Tarmo Loodus	Sirli-Mai Nurka
koosoleku juhataja	protokollija

